**การบริหารเวลาในการทำงานของผู้บริหารโรงเรียนประถมศึกษาจังหวัดท้ายบิ่ญ**

**ประเทศสาธารณรัฐสังคมนิยมเวียดนาม**

Time Management of Administrators in Primary School at Thai Binh Province in Socialist Republic Of Viet Nam

ดัง ถิ เวิ่น อาน1

สุชาติ บางวิเศษ2

อมรา จำรูญศิริ3

**บทคัดย่อ**

 การวิจัยนี้ มีวัตถุประสงค์ 1) เพื่อศึกษาความคิดเห็นเกี่ยวกับการบริหารเวลาในการทำงานของผู้บริหารโรงเรียนประถมศึกษาจังหวัดท้ายบิ่ญ ประเทศสาธารณรัฐสังคมนิยมเวียดนาม 2) เพื่อเปรียบเทียบความคิดเห็นของบุคลากรทางการศึกษาเกี่ยวกับการบริหารเวลาในการทำงานของผู้บริหารโรงเรียน จำแนกตามตำแหน่งหน้าที่และประสบการณ์ในการทำงานกลุ่มตัวอย่างเป็นบุคลากรทางการศึกษาในโรงเรียนประถมศึกษาจังหวัดท้ายบิ่ญ ประเทศสาธารณะรัฐสังคมเวียดนาม เป็นผู้บริหารจำนวน 18 คนและครูผู้สอนจำนวน 309 คนเครื่องมือที่ใช้ในการเก็บรวบรวมข้อมูลคือแบบสอบถามมีค่า IC ตั้งแต่ 0.60-1.00 และมีความเที่ยงทั้งฉบับเท่ากับ 0.89 วิเคราะห์ข้อมูลด้วยการแจกแจงความถี่ หาค่าร้อยละ ค่าเฉลี่ยส่วนเบี่ยงเบนมาตรฐาน การทดสอบค่าที (t-test) และการทดสอบค่าเอฟ (F-test)

 ผลการวิจัยสรุปได้ ดังนี้

 1. บุคลากรทางการศึกษามีความคิดเห็นเกี่ยวกับการบริหารเวลาในการทำงานของผู้บริหารโรงเรียนประถมศึกษาจังหวัดท้ายบิ่ญ ประเทศสาธารณรัฐสังคมนิยมเวียดนาม โดยภาพรวมและรายด้านอยู่ในระดับมาก ด้านสูงสุดคือ ด้านงานธุรการการเงิน และพัสดุ ด้านงานวิชาการ ด้านงานบุคลากร ด้านงานอาคารสถานที่และด้านงานกิจการนักเรียนตามลำดับ

 2. บุคลากรทางการศึกษาในโรงเรียนประถมศึกษาจังหวัดท้ายบิ่ญ ประเทศสาธารณรัฐสังคมนิยมเวียดนาม ที่มีตำแหน่งหน้าที่แตกต่างกัน มีความคิดเห็นเกี่ยวกับการบริหารเวลาในการทำงานไม่แตกต่างกัน

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1นักศึกษาหลักสูตรครุศาสตรมหาบัณฑิต สาขาการบริหารการศึกษา คณะครุศาสตร์ มหาวิทยาลัย

2อาจารย์ กรรมการประจำหลักสูตรครุศาสตรมหาบัณฑิต คณะครุศาสตร์ มหาวิทยาลัยราชภัฏเลย

3อาจารย์ที่ปรึกษาร่วม ศึกษานิเทศก์ชำนาญการพิเศษ สำนักงานเขตพื้นที่การศึกษาประถมศึกษา

เลยเขต 1 ราชภัฏเลย

 3. บุคลากรทางการศึกษาในโรงเรียนประถมศึกษาจังหวัดท้ายบิ่ญประเทศสาธารณรัฐสังคมนิยมเวียดนามที่มีประสบการณ์ในการทำงานแตกต่างกันมีความคิดเห็นเกี่ยวกับการบริหารเวลาในการทำงานของบุคลากรทางการศึกษาไม่แตกต่างกัน

**คำสำคัญ** : การบริหารเวลาในการทำงานของผู้บริหาร

**Abstract**

 This research entitled Time management of administrators in primary school at Thai Binh province in Socialist Republic of Viet Nam which the research purposes were 1) To study the educational personnel’s opinion about the shool administrators’s time management in the primary schools 2) To compare the educational personnel’s about time management of the school administrators classified by the respondents’ standing positions and years of work experience. The research samples consisted of 18 school administrators and 309 teachers drawn from the primary schools in Thai Binh province in Socialist Republic of Viet Nam. A questionnaire which its IC (Index of item Congruence) was from 0.60 to 1.00 and the reliability was applied for data gathering. The earned data were analyzed by deviation, t-test and F-test. The research findings were indicated as follows :

The educational personnel’s opinions about time anagement of the school

administrators was clearly found in overall and by aspect at a high level. By aspect was obviously found that finance and treasury was the highest mean then the academic affairs, personnel management, facilities and students affairs respectively. with different standing positions had indifferent opinions about the time management. The educational personnel with different years of workexperience had indifferent opinions about time management

**Keywords** : Time Management of Administrators

**บทนำ**

 โลกในยุคปัจจุบันเป็นยุคโลกาภิวัตน์ (Globalization) ที่มีความเจริญก้าวหน้า ด้านเทคโนโลยี สารสนเทศ และการเปลี่ยนแปลงที่เกิดขึ้นอย่างรวดเร็วจึงจำเป็นต้องเรียนรู้ที่จะปรับตัวให้ทันกับการเปลี่ยนแปลงที่เกิดขึ้นอยู่ตลอดเวลาและเตรียมพร้อมที่จะเผชิญกับความท้าทายจากกระแสโลกจึงต้องมีการปรับตัวกับการเปลี่ยนแปลงที่เกิดขึ้นอย่างรวดเร็วเพราะเวลานั้นไม่มีวันหยุดนิ่งในแต่ละวันเราจะมีเวลาที่เสียไปโดยไม่มีประโยชน์และเมื่อนำเวลาดังกล่าวมารวมกันก็จะเป็นเวลาที่เสียไปจำนวนมหาศาลทีเดียว บุคคลที่รู้ซึ้งคุณค่าของเวลาเท่านั้นจะเป็นผู้ที่สามารถเจริญก้าวหน้าไปก่อนผู้อื่นในขณะที่บุคคลผู้เฉื่อยชากำลังหลับใหลผู้ที่รู้จักคุณค่าของเวลาจะลงมือทำงานด้วยความขะมักเขม้นเมื่อระยะเวลาผ่านไปจากวันเป็นเดือนเป็นปี สิ่งที่ปรากฏขึ้นย่อมหมายถึงความสำเร็จของผู้ลงมือกระทำในขณะที่ผู้ที่ไม่ได้ลงมือกระทำใดๆปล่อยให้เวลาผ่านไปโดยไร้ค่ามีแต่เพียงตัวเลขของอายุเท่านั้นที่เพิ่มขึ้น

 Bui (2006 : 153-156) กล่าวถึงการศึกษาของประเทศเวียดนาม 50 ปีที่ผ่านมาดังนี้ การศึกษาเวียดนามมีการเปลี่ยนแปลงเพื่อเหมาะสมกับการเปลี่ยนแปลงของโลก การเปลี่ยนแปลงของโลกจะทำให้เกิดอิทธิพลอย่างสำคัญต่อการศึกษาเวียดนามในสมัยปัจจุบันนี้ การศึกษาเป็นนโยบายอันดับแรกของประเทศ การลงทุนให้แก่การศึกษาเป็นการลงทุนแห่งการพัฒนา นี่เป็นนโยบายชี้แนะและมีอิทธิพลต่อวิธีการพัฒนาการศึกษา การศึกษาที่พัฒนาจะตอบสนองความต้องการด้านแรงงานให้เศรษฐกิจและเหมาะสมกับการเปลี่ยนแปลงของเศรษฐกิจ ดังนั้นความเปลี่ยนแปลงของโลกจะทำให้การศึกษาของประเทศเวียดนามพัฒนาอย่างรวดเร็วทั้งปริมาณและคุณภาพ ระบบการศึกษามีความสมบูรณ์ ครบถ้วนทุกชั้นเรียนตั้งแต่ระดับก่อนประถมถึงระดับอุดมศึกษา โรงเรียนที่เวียดนามได้ผลิตนักเรียนจำนวนพันล้านคนที่จะเป็นแหล่งแรงงานที่จะสร้างสรรค์พัฒนาและปกป้องประเทศชาติ การบริหารการศึกษาของเวียดนามดังเดิมจะมีหลายหน่วยงานที่เกี่ยวข้องกับการจัดการศึกษา ได้แก่ 1) คณะกรรมาธิการว่าด้วยการคุ้มครองแม่และเด็ก การเลี้ยงเด็ก 2) กระทรวงศึกษาธิการ รับผิดชอบการจัดการศึกษาอนุบาล ประถมศึกษาและมัธยมศึกษา 3) กรรมการอาชีวศึกษาและการฝึกอบรมการบริหารจัดการอาชีวศึกษา 4) กระทรวงอุดมศึกษาและการศึกษาบริหารมหาวิทยาลัย วิทยาลัยและโรงเรียน ต่อมาได้มีการปรับปรุง 4 หน่วยงานนี้เป็น 2 กระทรวงคือ กระทรวงสามัญศึกษาและกระทรวงอุดมศึกษาและอาชีวศึกษา

ผู้บริหารการศึกษาของประเทศสาธารณรัฐสังคมนิยมเวียดนามนอกจากมีลักษณะต่างๆที่ดี แต่เพื่อตอบสนองได้ความต้องการในการปฏิรูปการศึกษา ผู้บริหารประเทศสาธารณรัฐสังคมนิยมเวียดนามยังขาดความรู้ ความสามารถทางการบริหารและทักษะต่างๆ อย่างเช่น ทักษะในการวางแผน การจัดการ การนิเทศ การประมวลผลข้อมูลยังไม่ทันกับการพัฒนาของโรงเรียนในบริบทบูรนาการระหว่างประเทศร่วมทั้งขาดทักษะด้านเทคโนโลยีและความเชี่ยวชาญในการบริหารโรงเรียน (Bui Thi Minh Hien, 2006 : 282) นี่คือหนึ่งในหลายสาเหตุที่ทำให้การศึกษาประเทศสาธารณรัฐสังคมนิยมเวียดนามยังไม่เกิดประสิทธิภาพและประสิทธิผล การศึกษาพัฒนาอย่างเชื่องช้าและยังตอบสนองความต้องการของสังคมและประเทศชาติไม่ได้ ดังนั้นเกิดความต้องการพัฒนาผู้บริหารโรงเรียนเป็นบุคลที่ดีเด่น นอกจากงานก็ต้องรู้ต้องเข้าใจและสามารถบริหารเวลาให้ได้ดีสอดคล้องกับงานก่อให้เกิดความสมดุลระหว่างงานกับชีวิตของตนเองด้วย

 ดังนั้น จากความสำคัญของเวลาและการบริหารเวลาในสมัยโลกภิวัตน์นี้ ผู้วิจัยมีความสนใจที่ศึกษาการบริหารเวลาในการทำงานของผู้บริหารโรงเรียนประถมศึกษาที่ตั้งอยู่ในขอบเขตเมืองท้ายบิ่ง ประเทศสาธารณรัฐสังคมนิยมเวียดนาม คือ ตัวแปรที่ศึกษา ได้แก่ ตัวแปรต้น ได้จำแนกตามตำแหน่งหน้าผู้บริหาร และครูผู้สอน และประสบการณ์ในการทำงาน ตัวแปรตาม ได้แก่ การบริหารเวลาในการทำงานของผู้บริหารโรงเรียนประถมศึกษาจังหวัดท้ายบิ่ญ ประเทศสาธารณรัฐสังคมนิยมเวียดนามมีจำนวนทั้งหมด 5 งาน คือ งานวิชาการ งานกิจการนักเรียน งานบุคลากร งานธุรการ การเงินและพัสดุ และงานอาคารสถานที่

 ซึ่งผลของการวิจัยที่ได้จะเป็นข้อมูลสำคัญต่อผู้บริหารเพื่อพัฒนาตนเองและทำงานได้สู่เป้าหมายที่ตั้งเอาไว้อย่างรวดเร็วและยิ่งดีขึ้น

**วัตถุประสงค์ของการศึกษา**

 1. เพื่อศึกษาความคิดเห็นเกี่ยวกับการบริหารเวลาในการทำงานของผู้บริหารโรงเรียนประถมศึกษาจังหวัดท้ายบิ่ญ ประเทศสาธารณรัฐสังคมนิยมเวียดนาม

 2. เพื่อเปรียบเทียบความคิดเห็นเกี่ยวกับการบริหารเวลาในการทำงานของผู้บริหารโรงเรียนประถมศึกษาจังหวัดท้ายบิ่ญ ประเทศสาธารณรัฐสังคมนิยมเวียดนามจำแนกตาม ตำแหน่งหน้าที่ และ ประสบการณ์ในการทำงาน

**วิธีการศึกษา**

1. ประชากรและกลุ่มตัวอย่าง

 1.1 ประชากรที่ใช้ในการวิจัยครั้งนี้ได้แก่ บุคลากรทางการศึกษาในโรงเรียนประถมศึกษาที่ตั้งอยู่ในขอบเขตเมืองท้ายบิ่ญ ประเทศสาธารณรัฐสังคมนิยมเวียดนาม จำนวนประมาณ 1,097 คน จำแนกเป็นผู้บริหารจำนวน 44 คน และ ครูผู้สอนจำนวน 1,053 คน

 1.2 ได้แก่ บุคลากรทางการศึกษาในโรงเรียนประถมศึกษาจังหวัดท้ายบิ่ญ ประเทศสาธารณรัฐสังคมนิยมเวียดนาม โดยผู้วิจัยได้กำหนดตามตารางของ Krejcie and Morgan (1970 : 608) ได้กลุ่มตัวอย่างจำนวนประมาณ 327 คน จำแนกเป็นผู้บริหารจำนวน 18 คน และ ครูผู้สอนจำนวน 309 คน

 2. เครื่องมือที่ใช้ในการวิจัย เครื่องมือที่ใช้ในการศึกษาค้นคว้าครั้งนี้เป็นแบบสอบถามการบริหารเวลาในการทำงานของผู้บริหารโรงเรียนประถมศึกษาจังหวัดท้ายบิ่ญ ประเทศสาธารณรัฐสังคมนิยมเวียดนาม ที่ผู้วิจัยสร้างขึ้นแบ่งเป็น 2 ตอน

 ตอนที่ 1 แบบสอบถามข้อมูลทั่วไปของผู้ตอบแบบสอบถามมีลักษณะเป็นแบบตรวจสอบรายการ (Check list) ประกอบด้วย ตำแหน่งหน้าที่ และ ประสบการณ์ในการทำงาน

 ตอนที่ 2 แบบสอบถามการบริหารเวลาในการทำงานของผู้บริหารโรงเรียนประถมศึกษาจังหวัด ท้ายบิ่ญ ประเทศสาธารณรัฐสังคมนิยมเวียดนาม เป็นแบบตราส่วนประมาณค่า (Rating scale) ซึ่งกำหนดตัวเลือกไว้ 5 ระดับคือ มากที่สุด มาก ปานกลาง น้อย และน้อยที่สุด เกณฑ์การให้คะแนนเป็นรายข้อกำหนดไว้ โดยแบบสอบถามเป็นมาตราส่วนประมาณค่า (Rating Scale) ตามมาตรวัดของ Likert (บุญชม ศรีสะอาด, 2545 หน้า 7-10)

 3. การเก็บรวบรวมข้อมูล นำแบบสอบถามให้ บุคลากรทางการศึกษาในโรงเรียนประถมศึกษาที่ตั้งอยู่ในขอบเขตเมืองท้ายบิ่ญ ประเทศสาธารณรัฐสังคมนิยมเวียดนาม จำแนกเป็นผู้บริหารจำนวน 18 คน และ ครูผู้สอนจำนวน 309 คน

 4. สถิติที่ใช้ในการวิเคราะห์ข้อมูล โดยใช้โปรแกรมสำเร็จรูป สถิติที่ใช้ในการวิจัย ดังนี้1. การแจกแจงความถี่ (Frequency) 2. ร้อยละ (Percentage) 3. ค่าเฉลี่ย (Mean) 4.ส่วนเบี่ยงเบนมาตรฐาน ( Standard deviation) สถิติที่ใช้ทดสอบสมมติฐาน สถิติที่ใช้ทดสอบความแตกต่างของค่าเฉลี่ย การใช้เวลาในการทำงานของผู้บริหารโรงเรียนประถมศึกษาจังหวัด ท้ายบิ่ญ ประเทศสาธารณรัฐสังคมนิยมเวียดนาม จำแนกตามประสบการณ์ในการทำงานโดยใช้สถิติทดสอบ (F-test) และ ตำแหน่งหน้าที่ โดยใช้สถิติทดสอบ (t-test) โดยตั้งระดับนัยสำคัญทางสถิติที่ระดับ .05

โดยสมมติฐานที่ตั้งไว้คือ 1. บุคลากรทางการศึกษาในโรงเรียนประถมศึกษาจังหวัดท้ายบิ่ญ ประเทศสาธารณรัฐสังคมนิยมเวียดนามที่มีตำแหน่งหน้าที่แตกต่างกันจะมีความคิดเห็นเกี่ยวกับการบริหารเวลาในการทำงานแตกต่างกัน

 2. บุคลากรทางการศึกษาในโรงเรียนประถมศึกษาจังหวัดท้ายบิ่ญ ประเทศสาธารณรัฐสังคมนิยมเวียดนามที่มีประสบการณ์ในการทำงานแตกต่างกันจะมีความคิดเห็นเกี่ยวกับการบริหารเวลาในการทำงานแตกต่างกัน

**ผลการศึกษา**

 ความคิดเห็นเกี่ยวกับการบริหารเวลาในการทำงานของผู้บริหารโรงเรียนประถมศึกษาจังหวัด ท้ายบิ่ญ ประเทศสาธารณรัฐสังคมนิยมเวียดนาม โดยภาพรวมและรายด้านพบว่า ภาพรวม ด้านการบริหารเวลาในการปฏิบัติหน้าที่โดยรวมอยู่ในระดับมาก (=3.86 , S.D.= 0.22) และเมื่อพิจารณาเป็นรายด้านโดย เรียงค่าเฉลี่ยจากมากไปหาน้อยได้ดังนี้คือ ด้านงานธุรการ การเงินและพัสดุ ( =4.45,S.D.=0.55) ด้านงานวิชาการ(=4.15,S.D.=0.64) ด้านงานบุคลากร (=3.84, S.D.=0.43) ด้านงานอาคารสถานที่ (=3.59, S.D.=0.58) และด้านงานกิจการนักเรียน (=3.25,S.D.=0.38) ตามลำดับ

รายด้านการบริหารเวลาในการปฏิบัติหน้าที่ ด้านงานวิชาการ โดยภาพรวมแล้ว นั้นมีการบริหารเวลาในการปฏิบัติหน้าที่อยู่ในระดับมาก (=4.15, S.D.=.644) พิจารณาเป็นรายข้อ พบว่าข้อที่มีค่าเฉลี่ยสูงสุดคือ จัดทำนโยบายที่เป็นไปตามเป้าหมายและวัตถุประสงค์ของโรงเรียน (=4.27, S.D.=.686) รองลงมา คือประชุมคณะครูประจำเดือนในเรื่องที่เกี่ยวข้องกับการพัฒนาและปรับปรุงการเรียนการสอน (=4.26, S.D.= .688) และน้อยที่สุดคือ กำหนดให้มีเกณฑ์การประเมินผลการปฏิบัติงานด้านวิชาการของครูผู้สอนอย่างชัดเจน (=4.03, S.D.=.666 )

ด้านงานกิจการนักเรียน โดยภาพรวมแล้ว นั้น มีการบริหารเวลาในการปฏิบัติหน้าที่อยู่ในระดับ ปานกลาง(=3.25, S.D.=.381) เมื่อพิจารณาเป็นรายข้อพบว่า ข้อที่มีค่าเฉลี่ยสูงสุดคือ วางแผนจัดทำโครงการบริหารงานกิจการนักเรียนอย่างเป็นระบบ (=3.44, S.D.=.591) รองลงมา คือ กำหนดให้มีการมอบหมายการปฏิบัติงานด้านกิจการนักเรียนแก่ครูในโรงเรียน (=3.26, S.D.=.452) และน้อยที่สุด คือ มีการส่งเสริมการจัดกิจกรรมด้าน วัฒนธรรมและประเพณีของเวียดนามในโอกาสต่างๆ (=3.17, S.D.=.385)

ด้านงานบุคลากรโดยภาพรวมแล้วนั้น มีการบริหารเวลาในการปฏิบัติหน้าที่อยู่ในระดับมาก (=3.84, S.D.=.431) เมื่อพิจารณาเป็นรายข้อพบว่าข้อที่มีค่าเฉลี่ยสูงสุดคือ จัดให้มีโครงการเพื่อพัฒนาและส่งเสริมกิจกรรมการสร้างแรงจูงใจในการทำงานสำหรับบุคลากร (=3.91,S.D.= .476) รองลงมา คือ จัดให้มีกิจกรรมประกาศเกียรติคุณบุคลากรดีเด่นในด้านต่างๆ ในแต่ละปีงบประมาณ (=3.88, S.D.=.469) และน้อยที่สุด คือ มีการวางแผนโครงการบริหารและพัฒนางานบุคลากรในแต่ละปีประมาณ (=3.77, S.D.=.506)

 ด้านงานธุรการ การเงินและพัสดุโดยภาพรวมแล้ว นั้นมีการบริหารเวลาในการปฏิบัติหน้าที่ที่อยู่ในระดับมาก (=4.45, S.D.=.552) เมื่อพิจารณาเป็นรายข้อพบว่า ข้อที่มีค่าเฉลี่ยสูงสุดคือ มีการตรวจสอบงานการธุรการ การเงินและ พัสดุอย่างสม่ำเสมอ (=4.50, S.D.=.588) และ มีการจัดสรรงบประมาณค่าใช้จ่ายในการดำเนินงานธุรการ การเงินและพัสดุในทุกปีงบประมาณ (=4.50,S.D.=.599) รองลงมา คือ มีการบริหารเวลาในการใช้จ่ายงบประมาณให้แล้วเสร็จตามปีการงบประมาณ (=4.49, S.D.= .609) และน้อยที่สุด คือ มีการวางแผนโครงการบริหารงานธุรการการเงิน และพัสดุให้แล้วเสร็จตามระยะเวลา (=4.27, S.D.=.586 )

 ด้านงานอาคารสถานที่โดยภาพรวมแล้ว นั้นมีการบริหารเวลาในการปฏิบัติหน้าที่อยู่ในระดับมาก (=3.59, S.D.=.580 ) เมื่อพิจารณาเป็นรายข้อพบว่า ข้อที่ค่าเฉลี่ยสูงสุดคือ จัดให้มีการซ่อมบำรุงวัสดุต่างๆ ที่เกี่ยวข้องกับงานอาคารสถานที่ในแต่ละภาคเรียน (=3.69,S.D.= .612) รองลงมา คือ กำกับ ควบคุมการดำเนินงานด้านอาคารสถานที่ให้เป็นไปตามแผนงานและโครงการ (=3.66,S.D.= .609) และน้อยที่สุด คือ มีการบริหารเวลาโครงการก่อสร้างอาคารสถานที่ ที่ได้รับอนุมัติงบประมาณให้แล้วเสร็จตามเวลากำหนด (=3.53, S.D.=.639)

**ผลการเปรียบเทียบการบริหารเวลาในการทำงานของผู้บริหารโรงเรียนประถมศึกษาจังหวัด ท้ายบิ่ญ ประเทศสาธารณรัฐสังคมนิยมเวียดนาม**

**จำแนกตามตำแหน่งหน้าที่** โดยภาพรวมและรายด้านการบริหารเวลาในการทำงานอยู่ในระดับ มาก เรียงลำดับจากมากไปหาน้อยสำหรับผู้บริหาร ได้ดังนี้ ด้านงานธุรการ การเงินและพัสดุ คือ (=4.65, S.D.=.391) รองลงมา คือ ด้านงานวิชาการ (=4.23, S.D.=.546) และมีการบริหารเวลาในการทำงานของผู้บริหารอยู่ในระดับน้อยที่สุด คือ ด้านงานกิจการนักเรียน (=3.23 , S.D.=.338) สำหรับครูผู้สอนมีความคิดเห็นเกี่ยวกับการบริหารเวลาในการทำงานของผู้บริหารโรงเรียนประถมศึกษาจังหวัดท้ายบิ่ญ ประเทศสาธารณรัฐสังคมนิยมเวียดนามได้แสดงตามค่าเฉลี่ยและค่าเบี่ยงเบนมาตรฐานเรียงลำดับจากมากไปหาน้อย ดังนี้ มีการบริหารเวลาในการทำงานมากที่สุด คือ ด้านงานธุรการ การเงินและพัสดุ (=4.43, S.D.=.558) รองลงมา คือ ด้านงานวิชาการ (=4.15,S.D.=.650) และน้อยที่สุด คือ ด้านงานกิจการนักเรียน (=3.25, S.D.=.384) พบว่า คิดเห็นการบริหารเวลาในการทำงานของผู้บริหารโรงเรียนประถมศึกษาจังหวัดท้ายบิ่ญ ประเทศสาธารณรัฐสังคมนิยมเวียดนาม จำแนกตามตำแหน่งหน้าที่ โดยภาพรวมและรายด้าน บุคลากรทางการศึกษามีความคิดเห็น ไม่แตกต่างกันอย่างมีนัยสำคัญทางสถิติระดับ .05 ซึ่งไม่เป็นไปตามกับสมมติฐานที่ตั้งไว้

จำแนกตามประสบการณ์ในการทำงาน โดยภาพรวมและรายด้าน พบว่า บุคลากรทางการศึกษามีความคิดเห็น ไม่แตกต่างกันอย่างมีนัยสำคัญทางสถิติระดับ .05 ซึ่งไม่เป็นไปตามกับสมมติฐานที่ตั้งไว้

**อภิปราย**

ผลการศึกษาความคิดเห็นเกี่ยวกับการบริหารเวลา ของผู้บริหารโรงเรียนประถมศึกษาจังหวัดท้ายบิ่ญ ประเทศสาธารณรัฐสังคมนิยมเวียดนาม

 การบริหารเวลาในการทำงาน ของผู้บริหารโรงเรียนประถมศึกษาจังหวัดท้ายบิ่ญ ประเทศสาธารณรัฐสังคมนิยมเวียดนามโดยภาพรวม ได้มีการบริหารเวลาในการปฏิบัติหน้าที่อยู่ในระดับ มากเรียงลำดับค่าเฉลี่ยจากมากไปน้อยได้ดังนี้ คือ ด้านงานธุรการการเงิน และ พัสดุ (4.45) ด้านงานวิชาการ (4.15) ด้านงานบุคลากร (3.84 ) ด้านงานอาคารสถานที่ (3.59) และ ด้านงานกิจการนักเรียน ( 3.25 )

เปรียบเทียบความคิดเห็นเกี่ยวกับการการบริหารเวลาในการทำงาน ของผู้บริหารโรงเรียนประถมศึกษาจังหวัดท้ายบิ่ญ ประเทศสาธารณรัฐสังคมนิยมเวียดนาม

 1. การศึกษาเปรียบเทียบความคิดเห็นเกี่ยวกับการบริหารเวลาในการทำงาน ของผู้บริหารโรงเรียนประถมศึกษาจังหวัดท้ายบิ่ญ ประเทศสาธารณรัฐสังคมนิยมเวียดนาม จำแนกตามตำแหน่งหน้าที่โดยถาพรวมและรายด้าน พบว่า บุคลากรทางการศึกษาที่โรงเรียนประถมศึกษาจังหวัดท้ายบิ่ญ ประเทศสาธารณรัฐสังคมนิยมเวียดนาม มีความคิดเห็นเกี่ยวกับการการบริหารเวลาในการทำงาน ของผู้บริหารโรงเรียนประถมศึกษาจังหวัดท้ายบิ่ญ ประเทศสาธารณรัฐสังคมนิยมเวียดนามไม่แตกต่างกันอย่างมีนัยสำคัญทางสถิติที่ระดับ .05 ไม่เป็นไปตามกับสมมติฐานที่ตั้งไว้เหตุที่เป็นเช่นนี้ก็เพราะว่าในการบริหารงานธุรการการเงิน และ พัสดุมีระเบียบปฏิบัติของทางราชการกำหนดไว้ชัดเจน ผลของการปฏิบัติด้านงานงานธุรการการเงิน และ พัสด หากเกิดความผิดพลาดจะเป็นที่ประจักษ์ชัดเจนยิ่งกว่างานด้านอื่นๆ และการบริหารงานด้านวิชาการของผู้บริหารสถานศึกษาเป็นสิ่งสำคัญยิ่งที่จะบริหารจัดการศึกษาให้มีคุณภาพเป็นไปตามเป้าหมายได้ เพราะการบริหารงานวิชาการ เป็นเครื่องมือสำคัญที่สุดในการปฏิบัติของผู้บริหารสถานศึกษาและจะเห็นได้ว่างานวิชาการเป็นหัวใจของโรงเรียน เป็นชีวิตจิตใจของสถาบันทีเดียว ส่วนงานด้านอื่นๆ เป็นองค์ประกอบที่จะทำให้สถาบันดำเนินไปด้วยความราบรื่นเท่านั้น (ภานุรัตน์ นันตา และ ธนิษฐา รัศมีเจริญ (2550 : 5) ดังนั้นผู้บริหารสถานศึกษาทุกคนควรจะรับผิดชอบเป็นผู้นำของครูในด้านงานวิชาการเป็นเรื่องที่สำคัญ เพาระหน้าที่ของโรงเรียนหรือสถานศึกษาทุกแห่งคือ การให้ความรู้แก่นักเรียนในด้านวิชาการโดยการทำงานรวมกับครู กระตุ้นเตือนครู ให้คำแนะนำครู และประสานงานให้ครูทุกคนทำงานรวมกันอย่างมีประสิทธิภาพในการสอน ซึ่งสอดคล้องกับแนวคิดของ จันทรนี สงวนนาม (2545 : 143) ที่กล่าวว่างานวิชาการเป็นงานหลักของการบริหารสถานศึกษาไม่ว่าสถานศึกษาจะเป็นประเภทใด มาตรฐานและคุณภาพของสถานศึกษาจะพิจารณาได้จากผลงานด้านวิชาการ เนื่องมาจากงานวิชาการเกี่ยวกับหลักสูตรจัดโปรแกรมการศึกษา และการจัดการเรียนการสอนซึ่งเป็นหัวใจของงานวิชาการในสถานศึกษาและจะเกี่ยวข้องกับผู้บริหารสถานศึกษา และบุคลากรทุกระดับของสถานศึกษา ซึ่งจะเกี่ยวข้องทางตรงหรือทางอ้อมก็ขึ้นอยู่ที่ลักษณะงานนั้น ดังนั้นจึงอาจสรุปได้ว่า พฤติกรรมการบริหารงานวิชาการของผู้บริหารสถานศึกษาที่มีการปฏิบัติอย่างมีประสิทธิภาพก็จะมีผลต่อการพัฒนาคุณภาพการศึกษาไปสู่มาตรฐานการศึกษาตามแนวทางการปฏิรูปการศึกษได้เป็นอย่างดี นอกจากงานธุรการการเงิน และ พัสดุ งานวิชาการที่มีความสำคัญอย่างมากที่ต้องการบริหารเวลาอยู่ในระดับมากแล้วนั้นก็มีอีกงานหนึ่งที่จำเป็นต้องการบริหารเวลาอยู่ในระดับมากเช่นกันคือ งานบุคลากร เพราะว่าบุคลากรเป็นส่วนหนึ่งของสถานศึกษาที่ขาดไม่ได้ และสถานศึกษาจะดำเนินงานดีหรือไม่ดีก็แล้วแต่การปฏิบัติตามหน้าที่ของส่วนใหญ่บุคลากรทางการศึกษานั้น ดังนั้นการบริหารงานบุคคลในสถานศึกษาจะจำเป็นต้องกลายเป็นภารกิจสำคัญที่มุ่งส่งเสริมให้สถานศึกษาสามารถปฏิบัติงานเพื่อตอบสนอง ภารกิจของสถานศึกษา เพื่อดำเนินการด้านการบริหารงานบุคคลให้เกิดความคล่องตัว อิสระภายใต้กฎหมาย ระเบียบ เป็นไปตามหลักธรรมาภิบาลข้าราชการครูและบุคลากรทางการศึกษาได้รับการพัฒนา มีความรู้ ความสามารถ มีขวัญกำลังใจ ได้รับการยกย่องเชิดชูเกียรติ มีความมั่นคงและก้าวหน้าในวิชาชีพ ซึ่งจะส่งผลต่อการพัฒนาคุณภาพการศึกษาของผู้เรียนเป็นสำคัญผลของการวิจัยดังกล่าวก็เห็นว่า การบริหารเวลาให้งานอาคารสถานที่โรงเรียนประถมศึกษาอยู่ที่จังหวัก ท้ายบิ่ญประเทศเวียดนามยังอยู่ที่อันดับที่สี่ หมายความว่าการบริหารเวลาให้งานนี้ยังน้อยกว่าการบริหารเวลาให้งานงานธุรการการเงิน และ พัสดุ ด้านงานวิชาการ และ ด้านงานบุคลากร แต่ว่างานอาคารสถานที่เป็นงานที่มีความสำคัญก็ไม่น้อยกว่างานด้านอื่นๆ โดยซ้ำเพราะว่าบุคลากรในโรงเรียนรวมทั้งผู้บริหาร ครูผู้สอน และนักเรียนต้องการทำงานและเรียนรู้ในบริเวณที่ได้รับรองเกี่ยวกับความปลอดภัยและมีบรรยากาศที่ดีอย่างเหมาะสมกับการเรียนรู้ ดังนั้นนอกจากงานด้านอื่นๆ ที่ต้องการทำแล้วผู้บริหารสถานศึกษาก็ต้องการใส่ใจกับการสนับสนุน ดูแลงานอาคารสถานที่อย่างสม่ำเสมอและชัดเจนมากขึ้น ในการบริหารเวลาในการทำงานของผู้บริหารโรงเรียนประถมศึกษาที่จังหวัดท้ายบิ่ญประเทศเวียดนามตามผลการวิจัยออกมาคือ งานกิจการนักเรียนเป็นงานที่มีระดับการบริหารเวลาน้อยที่สุด สิ่งนั้นก็สามารถเข้าใจได้ เพราะว่าปัจจุบันการศึกษาระดับประถมศึกษาที่ประเทศเวียดนามก็เน้นการเรียนรู้ของนักเรียนเป็นพื้นฐาน กิจกรรมนอกเวลาเรียนหมายถึงว่าไม่มาก แต่ก็ยังมีอยู่เพื่อทำให้นักเรียนมีความรู้เกี่ยวกับหลักสูตรพื้นฐานอย่างชัดเจนและยังมีความสุขกับการเรียนและชอบความเรียนรู้ค้นคว้าด้วยตนเองอย่างมากยิ่งขึ้น

 2. การศึกษาเปรียบเทียบความคิดเห็นเกี่ยวกับการบริหารเวลาในการทำงาน ของผู้บริหารโรงเรียนประถมศึกษาจังหวัดท้ายบิ่ญ ประเทศสาธารณรัฐสังคมนิยมเวียดนาม จำแนกตามประสบการณ์ในการทำงาน โดยถาพรวมและรายด้าน พบว่า บุคลากรทางการศึกษาที่โรงเรียนประถมศึกษาจังหวัดท้ายบิ่ญ ประเทศสาธารณรัฐสังคมนิยมเวียดนาม มีความคิดเห็นเกี่ยวกับการการบริหารเวลาในการทำงาน ของผู้บริหารโรงเรียนประถมศึกษาจังหวัดท้ายบิ่ญ ประเทศสาธารณรัฐสังคมนิยมเวียดนามไม่แตกต่างกันอย่างมีนัยสำคัญทางสถิติที่ระดับ .05 ไม่เป็นไปตามกับสมมติฐานที่ตั้งไว้ ผลจากการเปรียบเทียบ ความคิดเห็นเกี่ยวกับการบริหารเวลาในการทำงาน ของผู้บริหารโรงเรียนประถมศึกษาจังหวัดท้ายบิ่ญ โดยจำแนกตามตำแหน่งหน้าที่และ ประสบการณ์ในการทำงานของผู้บริหาร บุคลากรทางการศึกษามีความคิดเห็นไม่แตกต่างกัน ซึ่งสอดคล้องกับผลการวิจัยของ เกษม แก้วยาศรี (2551) ได้ทำการวิจัยเรื่องการใช้เวลาในการทำงานของผู้บริหารโรงเรียนประถมศึกษา สังกัดสำนักงานการประถมศึกษาจังหวัดเลย เพื่อเปรียบเทียบความคิดเห็นของผู้บริหารและครูผู้สอน ที่มีประสบการณ์ในการทำงานต่างกัน มีความคิดเห็นเกี่ยวกับการใช้เวลาในการทำงานไม่แตกต่างกัน

จากผลการศึกษาวิจัยที่กล่าวมาแล้วนั้น

สะท้อนให้เห็นว่า การบริหารเวลาในการทำงาน ของผู้บริหารโรงเรียนประถมศึกษาจังหวัดท้ายบิ่ญ ประเทศสาธารณรัฐสังคมนิยมเวียดนาม เมื่อมีการบริหารเวลาในการปฏิบัติหน้าที่ในการทำงานอยู่ในระดับมากเกือบทุกงาน ยกเว้นด้านงานกิจการนักเรียนมีการบริหารเวลาอยู่ในระดับ ปานกลาง และโดยเฉพาะงานด้านธุรการ การเงินและพัสดุ ซึ่งเป็นงานที่มีค่าเฉลี่ยอยู่ในระดับมากกว่าด้านอื่นๆ เป็นเพราะสาเหตุมาจากผู้บริหารต้องรีบดำเนินการบริหารงานในด้านนี้เป็นการเร่งด่วนเพื่อให้ทันกับกำหนดงานที่ต้องส่ง โดยเฉพาะเกี่ยวกับการเงินและพัสดุ ผู้บริหารต้องตรวจสอบเพื่อไม่ให้เกิดความผิดพลาดจึงส่งให้บุคลากรทางการศึกษามีความคิดเห็นไม่แตกต่างกันเช่นกัน โดยโรงเรียนมีภาระหน้าที่ในการบริหารจัดการโรงเรียนที่เหมือนกันรับนโยบายมาจากหน่วยงานต้นสังกัดเดียวกัน ถึงแม้ว่ามีตำแหน่งหน้าที่และ ประสบการณ์ในการทำงานมีความแตกต่างกัน แต่บุคลากรทางการศึกษารวมทั้งผู้บริหารและครูผู้สอนในโรงเรียนก็มีความคิดเห็นไม่แตกต่างกัน เพราะมีงานที่ต้องปฏิบัติเหมือนกันทุกงานนั่นเอง แต่เมื่อผู้บริหารมีการบริหารเวลาในการปฏิบัติหน้าที่ในการทำงานไปในทิศทางที่ถูกต้อง และเหมาะสมก็จะส่งผลต่อคุณภาพของนักเรียน และสุดท้าย ส่งผลมาถึงครูผู้สอน บุคลการทางการศึกษาและผู้เรียนได้รับประโยชน์จากการบริหารเวลาในการทำงานของผู้บริหารโรงเรียนที่อยู่ในระดับมาก

**สรุปและข้อเสนอแนะ**

 เพื่อให้การบริหารเวลาในการทำงาน ของผู้บริหารโรงเรียนประถมศึกษาจังหวัดท้ายบิ่ญ ประเทศสาธารณรัฐสังคมนิยมเวียดนาม มีประสิทธิภาพยิ่งขึ้นผู้วิจัยได้ศึกษาการบริหารเวลาในการทำงานของผู้บริหารโรงเรียนประถมศึกษา โดยมีข้อเสนอแนะในการแก้ปัญหาเพื่อให้เกิดผลดีแก่โรงเรียนต่างๆ พอสรุปได้ดังต่อไปนี้

ผู้บริหารมีการบริหารเวลาในการปฏิบัติงานด้านอาคารสถานที่ มีค่าเฉลี่ยน้อยกว่าด้านอื่น ๆเช่นผู้บริหารและผู้ที่เกี่ยวข้องต้องให้ความสำคัญและกระตุ้นให้มีการบริหารเวลาในการปฏิบัติงานอาคารสถานที่ให้มากขึ้น เพราะงานอาคารสถานที่ถือว่าเป็นงานหลัก โดยเฉพาะการประเมินผลการปฏิบัติงานอาคารสถานที่อย่างชัดเจน ทุกปีการศึกษา และการบริหารเวลาโครงการก่อสร้างอาคารสถานที่ ที่ได้รับอนุมัติงบประมาณให้แล้วเสร็จตามเวลากำหนด เพื่อสร้างบรรยากาศและสิ่งแวดล้อมที่ดี ปลอดภัยและเหมาะสมกับการเรียนรู้

 งานที่มีระดับการบริหารเวลาในการปฏิบัติน้อยกว่างานด้านอื่น ๆ คือ งานด้านกิจการนักเรียนยังอยู่ในระดับ ปานกลาง ผู้บริหารก็จำเป็นต้องปรับปรุงและใส่ใจใส่เวลาในการปฏิบัติงานนี้มากขึ้นเพราะว่าการจัดสรรและสนับสนุนกิจการให้นักเรียนก็จะทำให้นักเรียนรักการเรียนรู้ ชอบไปโรงเรียน และไม่เบื่อกับการเรียนรู้โดยซ้ำ ดังนั้นผู้บริหารโรงเรียนและผู้ที่เกี่ยวข้องต้องการเพิ่มความสามารถของตนเองในการพัฒนานักเรียน อย่างเช่น การสร้างแผนกิจกรรมการศึกษา แผนกิจกรรมการศึกษาต้องแสดงให้เห็นถึงเป้าหมาย ขอบเขตของเนื้อหา วิธีการปฏิบัติที่สามารถบรรลุผลได้ มีความเหมาะสมกับลักษณะของนักเรียนและสถานการณ์ สอดคล้องกับสภาพความเป็นจริงรวมทั้งการได้รับการสนับสนุนและความร่วมมือจากทุกภาคส่วนทั้งภายในและภายนอกโรงเรียน และ การจัดการการสอนในแต่ละรายในวิชา การจัดการเรียนการสอนนอกเหนือจากเนื้อหาในแต่ละรายวิชาแล้วต้องมุ่งส่งเสริมให้นักเรียนมีพัฒนาการทางอารมณ์ เจตคติที่ดี มีการบูรณาการกับเนื้อหาอื่นๆเพื่อให้สอดคล้องกับกิจกรรมในโรงเรียนและกิจกรรมต่างๆในสังคม และ การจัดกิจกรรมการเรียนรู้สำหรับนักเรียน กำหนดแผนการจัดกิจกรรมการเรียนรู้สำหรับนักเรียนและดำเนินการให้เป็นไปตามแผนที่ได้กำหนดไว้ และ การจัดกิจกรรมเพื่อชุมชน กำหนดแผนการจัดกิจกรรมเพื่อให้นักเรียนมีส่วนร่วมกับชุมชน เช่น ทำงานเพื่อพัฒนาชุมชนรวมถึงการเข้าร่วมกิจกรรมของชุมชนในโอกาสต่างๆ และ ประยุกต์ใช้หลักการ วิธีการและรูปแบบการจัดการศึกษา ประยุกต์ใช้หลักการ วิธีการ รูปแบบการจัดการศึกษาให้เหมาะสมกับความรู้ความสามารถตามความแตกต่างของนักเรียนแต่ละคน สอดคล้องกับสภาพแวดล้อมการศึกษาและตอบสนองเป้าหมายการศึกษาที่กำหนดไว้ และ การประเมินคุณธรรมจริยธรรมของนักเรียน ประเมินผลคุณธรรมจริยธรรมของนักเรียนอย่างต่อเนื่องเพื่อให้ผลที่แม่นยำ ยุติธรรมและสามารถกระตุ้นและพัฒนาคุณธรรมจริยธรรมนักเรียน และสิ่งที่มีความสำคัญอย่างมากคือ ผู้บริหารและผู้ที่เกี่ยวข้องในสถานศึกษาต้องสนับสนุนและเปิดโอกาสต่างๆ ให้นักเรียนมาส่วนรวมกับกิจกรรมที่มีความเกี่ยวข้องกับประเพณีและวัฒนธรรมของประเทศชาติอย่างสม่ำเสมอ ให้นักเรียนมีความรู้ ความภูมิใจ และความสนุกสนานกับกิจการการเรียนรู้

**ข้อเสนอแนะ**

 ผู้บริหารก็ควรจะปฏิบัติหน้าที่ของตนเองตามข้อเสนอแนะ ดังนี้

 1. ควรให้งบสนับสนุนช่วงก่อนเปิดภาคเรียนที่ 1 เพื่อจะได้เตรียมจัดสรรการบริหารงานต่างๆ ได้

 2. ควรให้โรงเรียนหางบประมาณสนับสนุนการศึกษาจากหน่วยงานนอกองค์กร

 3. เมื่อมีการย้ายข้าราชการครู ควรจัดสรรอัตราทดแทนทันทีอย่างต่อเนื่อง เพราะส่งผลกระทบกับงานหลายด้าน

 4. ไม่ควรเอื้อประโยชน์ต่อครู ที่ไม่มีจริยธรรม เพราะเป็นการสนับสนุนให้เกิดพฤติกรรมที่ไม่พึงประสงค์

 5. ควรจัดสรรเจ้าหน้าที่ ที่มีความรู้ความสามารถในงานธุรการและด้านการเงินพัสดุมาให้สถานศึกษา

 6. ควรกำหนดทิศทางและเป้าหมายของการบริหารที่ชัดเจนตามภาระงาน เพื่อให้ได้ชิ้นงานอย่างเป็นรูปธรรม

 7. ผู้บริหารโรงเรียนควรศึกษาในเรื่องของการบริหารทั้งภาคทฤษฎี และการปฏิบัติควบคู่กันให้มาก พัฒนาตนเองทุกด้านอยู่เสมอ เพื่อนำมาประยุกต์ใช้กับการบริหารงานสถานศึกษา และจำเป็นอย่างยิ่งในการบริหารการศึกษาในยุคปัจจุบันและในอนาคต

 8. ใช้การบริหารแบบมีส่วนร่วม เพื่อพัฒนาระบบบริหารของผู้บริหารโรงเรียนไปสู่ระบบมาตรฐาน และเอื้อต่อบรรยากาศในการทำงานต่อไป

 9. ให้แผนเป็นเครื่องมือในการบริหารงานทุกด้าน โดยมีผู้บริหารโรงเรียนเป็นบุคคลสำคัญในการนำไปใช้และการปฏิบัติอย่างจริงจัง

 10. หน่วยงานที่มีหน้าที่ผลิตฝึกครู ต้องกำหนดหลักสูตรให้ผู้ที่จะทำหน้าที่ผู้บริหารโรงเรียน ครูผู้สอน ผ่านการศึกษาทั้งภาคทฤษฎีและการปฏิบัติในด้านการศึกษาสภาพปัจจุบัน ปัญหาและความต้องการ การวางแผน การดำเนินการติดตามแผน และการประเมินผล ตลอดจนงานธุรการ การเงินและพัสดุ ระเบียบ กฎหมายที่เกี่ยวกับการปฏิบัติงานในสถานศึกษา

 11. หน่วยงานที่เกี่ยวข้องทั้งโดยตรงและโดยอ้อม ต้องกำกับ ติดตาม ตรวจสอบโดยการประเมินผล เป็นประจำที่มีระยะเวลาแน่นอน เพื่อการปรับปรุงที่ส่งผลต่อครูผู้ปฏิบัติและผู้บริหารโรงเรียน

**กิตติกรรมประกาศ**

 วิทยานิพนธ์ฉบับนี้สำเร็จได้ด้วยดี เนื่องจากได้รับความเมตตาจาก ดร.สุชาติ บางวิเศษ อาจารย์ที่ปรึกษาวิทยานิพนธ์ และอาจารย์ ดร.อมรา จำรูญศิริ อาจารย์ที่ปรึกษาร่วม ที่กรุณาให้คำปรึกษา แนะนำ ตลอดจนให้ความเอาใจใส่ ดูแล และให้กำลังใจอย่างดียิ่ง อันเป็นแรงผลักดันให้เกิดความมานะพยายามให้การจัดทำวิทยานิพนธ์มีความสมบูรณ์ และสำเร็จบรรลุวัตถุประสงค์ รวมถึงอาจารย์ประจำสาขาวิชาการบริหารการศึกษา มหาวิทยาลัยราชภัฏเลย ครูผู้สอนที่โรงเรียนประถมศึกษาที่ตั้งอยู่ในจังหวัดท้ายบิ่ญ ประเทศสาธารณรัฐสังคมนิยมเวียดนาม ที่มีส่วนช่วยการทำวิทยานิพนธ์ จนสำเร็จลุล่วงโดยดี

**เอกสารอ้างอิง**

1. เกษม แก้วยาศรี. (2551). **การใช้เวลาในการ**

**บริหารงานของผู้บริหารโรงเรียนประถมศึกษา**

**สังกัดสำนักงานการประถมศึกษาจังหวัดเลย.**

วิทยานิพนธ์ปริญญามหาบัณฑิต สาขาวิชาบริหารการศึกษา สำนักงานบัณฑิตศึกษา มหาวิทยาลัยราชภัฏเลย.

2. จันทรนี สงวนนาม. (2545). **ทฤษฎีแนวปฏิบัติ**

**การบริหารสถานศึกษา.** กรุงเทพฯ : บุคพอยท์.

3. ภานุรัตน์ นันตา และ ธนิษฐา รัศมีเจริญ. (2550). **ความคิดเห็นของบุคลากรที่มีต่อการบริหารงานวิชาการของผู้บริหาร สถานศึกษา โรงเรียนระดับมัธยมศึกษา สังกัดองค์กรปกครองส่วนท้องถิ่น เขตอำเภอเมือง จังหวัดเชียงราย.** วิทยานิพนธ์ปริญญามหาบัณฑิต สาขาบริหารการศึกษา มหาวิทยาลัยแม่ฟ้าหลวง.